Mirror Lakes

Os Mirror Lakes (literalment en anglés Lacos d'o Espiello) son un conchunto de lacos situaus a o norte d'o laco Te Anau y chusto a l'ueste d'a carretera que va dende Te Anau dica Milford Sound en Nueva Zelanda. A 56 km a o norte de Te Anau, os lacos son a metat de camín enta Milford Sound y o parking situau amán d'a carretera estatal 94 ye un popular puesto d'aturada d'autobuses que fan excursions dica Milford Sound. Os lacos se troban a nomás 5 menutos a piet dende o parking y son accesibles ta chent con siella de ruedas. Bi ha una plataforma d'observación de fusta y un chicot camín chunto a os lacos, en uno d'os qualos d'ha meso un cartel con as letras a o revés ta que o vesitant pueda leyer reflectau como en un espiello o nombre de "Mirror Lakes". En un dia sin boira se pueden veyer as Earl Mountains reflectadas en l'augua. Vinclos externos Se veigan as imáchens de Commons sobre os Mirror Lakes.